ร้านเปิดมาร่วมเจ็ดเดือนแต่เพิ่งสังเกตเห็นได้เดือนกว่า ๆ เมื่อมีโอกาสก็ขอลองสักหน่อย จากชื่อร้านก็ให้เข้าใจผิดคิดว่าเป็นกาแฟจากอาหรับ (คิดไปด้ายยยย) พอเดินเข้าไปในร้าน..ก็ร้านกาแฟปกติทั่วไปนิ ภายในร้านน่าจะรองรับลูกค้าได้ประมาณ 10 คน ประดับไฟสีเหลืองนวล เหมาะสำหรับนั่งพักผ่อนจิบกาแฟสบาย ๆ เมื่อเข้าไปในร้านก็ยืนเก้ ๆ กัง ๆ มองเมนูก็เหลือบไปเห็น Arabia Coffee เหมือนชื่อร้านเลยแฮะ งั้นเอานี่แหละ แต่เจ้าของร้านก็แนะนำว่าเหมือนอเมริกาโนแต่เป็นแบบ Drip(ได้ยินแล้วก็งง ๆ เป็นไงว้า) พอยกมาเสิร์ฟเท่านั้นล่ะครับ เอ่อ..กาแฟหรือค็อกเทลคร้าบบบบ (ดูจากรูปจะเห็นอุปกรณ์ที่บาร์เทนเดอร์ใช้) เป็นสูตรที่ทางร้านคิดขึ้นเองทั้งรสชาติและภาชนะที่ใส่ ปกติอเมริกาโนที่เคยกินจะมีรสเปรี้ยวด้วยแต่ของที่นี่แทบจะไม่เปรี้ยวเลย อร่อยดีครับ แก้วต่อมาเป็นเอสเพรสโซเย็น จิบคำแรกแล้วอมไว้(ทำไม ไม่ใช่ไวน์นะ) รู้สึกได้ถึงความเข้ม เนื้อกาแฟมาเต็ม แต่นุ่มนวลไม่แข็งกระด้าง ชอบมาก ๆ ครับ ผมว่าที่ทำให้กาแฟร้านนี้อร่อยไม่ใช่เพราะกาแฟอย่างเดียว แต่เป็นเพราะความใส่ใจในรสชาติที่ลูกค้าต้องการ และอัธยาศัยไมตรีของเจ้าของร้านที่เป็นกันเอง
เมื่อได้พูดคุยจึงได้ทราบว่าทางร้านปลูกกาแฟเองอยู่ที่เชียงราย นั่นเอง แล้วก็คิดสูตรกาแฟทุกตัวในเมนูเอง เป็นร้านแรกเลยครับที่ไปใช้บริการครั้งแรกแล้วประทับใจทุกอย่างที่รวมเป็นร้านนี้ขึ้นมา ไม่ต้องเชื่อที่ผมรีวิวครับ แต่ต้องมาลองสัมผัสด้วยตัวเอง ????